Hymenaios
Hymenaios er i græsk religion bryllupsguden, søn af Dionysos og Afrodite (eller af Apollon og en muse). Hymenaios, der fremstilles som en ung mand med bryllupsfakler i hænderne, er en personifikation af en bryllupssang: "Hymen, Hymen...o Hymenaios".
Et andet græsk ord hymen, der betyder 'tynd hinde, fascie', bruges i nutidens anatomiske sprog om 'jomfruhinden'. En forbindelse mellem de to ord findes ikke i den antikke litteratur.